Wenkerbogen von Sumiswald
Wenkerboge vo Sumiswaud
Uffgnoh vom Hans Flückiger (21 jehrig) vo Gruene bi Sumiswaud.

Wenkersätz 
 Im Winter flüüge die trochene Bletter i der Luft ume.
 Es hört grad uf schneie, de wied's Wätter wider besser.
 Tue Cholen-i Ofe, dass d'Miuch gly afoht choche.
 Dä guet aut Ma isch mi-dem Ross uf em Iisch ybroche un-is chaute Wasser gfaue.
 Er isch vor vier oder sächs Wuche gstorbe.
 Das Füür isch z'starch gsi, d'Chueche si jo unger ganz schwarz verbrönnt.
 Er isst d'Eier gäng ohni Sauz u Pfäffer.
 D'Füess tüe mer weh, i glaube, i heig se dürglüffe.
 I bi bi der Frou gsi u ha-'r-es gseit, u si het gseit, si wöu's ou ihrer Tochter säge.
 I wott's ou nümme meh mache!
 I houe der eis mit der Cheue um d'Ohre, du Aff!
 Wo geisch hi, söui mer mit der cho?
 Es si schlächt Zyte!
 Mis liebe Ching, blib hie unger stoh, di böse Gäns bysse di z'tod.
 Du hesch hüt am meischte glehrt u bisch artig gsi, du darfscht ender hei aus die angere.
 Du bisch no nid gross gnue, für 'ne Fläsche Wy ustrijche, du muesch gerscht no chli wachse u grösser wärde.
 Bis so guet u gang säg dir Schweschter, si sött d'Chleider für eui Muetter fertig näje u usbürschte.
 Hättisch du ne kennt! De wär's angersch usecho, u de stieng's besser um ihn.
 Wer her mer mi Chor u's Fleisch gstole?
 Er het grad gmacht, wi we si ne gum Trösche hätti bschteut gha; si hei's abber säuber gmacht.
 Wäm her er die neui Gschicht erzeut?
 Me muess brüele, süsch verschteit'r (eim) is nid.
 Mer sind müed u hei Turscht.
 Wo mer nächti zrugg cho si, do si di angere scho im Bett gsi u hei gschlofe.
 Di Nacht isch bi üs der Schnee blybe lige, aber hüt e Morge isch er vergange.
 Hinger üsem Hus stöh drü schöne Öpfuböimli mit rote Öpfeline.
 Chöit-der nid no n'es Ougeblickli uf is warte, de chöme mer mit-n-ech.
 Dir törfit nech nid ufführe wi chlyni Ching.
 Üser Bärge si nid grad höch, euer si viu höcher.
 Wi mängs Pfung Wurscht u wieviu Brot weit-der?
 I verstoh-n-ech nid, dir müesst e chli lüter rede.
 Heit-er uf mim Tisch für mi e kes Bitzli wyssi Seife gfunge?
 Si Brueder wott für ihn zwöi schöni neui Hüser boue in-euem Garte.
 Das Wort isch ihm vo Härze cho!
 Das isch rächt gsi vo ne!
 Was hocke do für Vögeli obe-uf däm Müürli?
 D' Bure hei füf Ochse u nün Chüe u zwöuf Schöfli vor ds Dorf brocht gha, die hei sie wöue verchoufe.
 D' Lüt si hüt au uffem Fäud usse us mäje.
 Gang ume, der bruun Hung tuet-der nüt.
 I bi mit de Lüte do hinger über di Matte is Chorn gfahre.

Wörter im Wenkerboge 
 heiß, nei, blau, grau, houe, Hang, Hanf, Häum, Flachs, er wachst, Bäse, Pfluume, Briëf, Hof, jung, chrumm.
 Sunndi od. Sunndig, Mändi od. Mändig, Zyschti od. Zyschtig, Midwuche, Donnschti oder Donnschtig, Friti, Samschdi, 
 euf, füfzäh od. Füfzäche, sächzäh od. Sächzäche, füfzg, Härdöpfu.

Quelle 
 Wenkerboge vo Sumiswaud

Sumiswald
Sumiswald
Sumiswald